ਦਿਲੀਪ ਜੋਸ਼ੀ

ਦਿਲੀਪ ਜੋਸ਼ੀ (ਜਨਮ 26 ਮਈ 1968) ਇੱਕ ਭਾਰਤੀ ਅਭਿਨੇਤਾ ਹੈ ਜੋ ਲੰਬੇ ਸਮੇਂ ਤੋਂ ਚੱਲ ਰਹੇ ਭਾਰਤੀ ਹਿੰਦੀ-ਭਾਸ਼ਾ ਦੇ ਟੈਲੀਵਿਜ਼ਨ ਸਿਟਕਾਮ, ਤਾਰਕ ਮਹਿਤਾ ਕਾ ਉਲਟਾ ਚਸ਼ਮਾ ਵਿੱਚ ਮੁੱਖ ਭੂਮਿਕਾ ਨਿਭਾਉਣ ਲਈ ਜਾਣਿਆ ਜਾਂਦਾ ਹੈ।

 ਨਿੱਜੀ ਜੀਵਨ 
ਬੀਸੀਏ ਕਰਦੇ ਸਮੇਂ, ਜੋਸ਼ੀ ਨੂੰ ਇਐਨਟੀ (ਇੰਡੀਅਨ ਨੈਸ਼ਨਲ ਥੀਏਟਰ) ਸਰਵੋਤਮ ਅਦਾਕਾਰ ਦੇ ਅਵਾਰਡ ਨਾਲ਼ ਸਨਮਾਨਿਤ ਕੀਤਾ ਗਿਆ। ਇਸਦੀ ਪਤਨੀ ਦਾ ਨਾਂ ਜੈਮਾਲਾ ਜੋਸ਼ੀ ਹੈ ਅਤੇ ਇਹਨਾਂ ਦੇ ਦੋ ਬੱਚੇ ਹਨ। ਸਾਲ 1985 ਤੋਂ 1990 ਤੱਕ ਇਹ ਇੱਕ ਟਰੈਵਲ ਏਜੰਸੀ ਵਿੱਚ ਕੰਮ ਕਰਦਾ ਸੀ।

 ਕੈਰੀਅਰ 
ਜੋਸ਼ੀ ਨੇ ਆਪਣੇ ਅਦਾਕਾਰੀ ਕਰੀਅਰ ਦੀ ਸ਼ੁਰੂਆਤ 1989 ਵਿੱਚ ਫ਼ਿਲਮ ਮੈਂਨੇ ਪਿਆਰ ਕੀਆ ਵਿੱਚ ਰਾਮੂ ਦਾ ਕਿਰਦਾਰ ਨਿਭਾਉਂਦੇ ਹੋਏ ਕੀਤੀ। ਬਾਅਦ ਵਿੱਚ, ਉਹ ਕਈ ਗੁਜਰਾਤੀ ਨਾਟਕਾਂ ਵਿੱਚ ਦਿਖਾਈ ਦਿੱਤਾ, ਜਿਨ੍ਹਾਂ ਵਿੱਚੋਂ ਇੱਕ ਸੀ ਬਾਪੂ ਤੈ ਕਮਲ ਕਾਰੀ। ਜੋਸ਼ੀ ਨੇ ਸ਼ੋਅ ਯੇ ਦੁਨੀਆ ਹੈ ਰੰਗੀਨ ਅਤੇ ਕਯਾ ਬਾਤ ਹੈ ਵਿੱਚ ਅਭਿਨੈ ਕੀਤਾ ਜਿਸ ਵਿੱਚ ਉਸਨੇ ਇੱਕ ਦੱਖਣੀ ਭਾਰਤੀ ਦੀ ਭੂਮਿਕਾ ਨਿਭਾਈ। ਉਹ ਫਿਰ ਵੀ ਦਿਲ ਹੈ ਹਿੰਦੁਸਤਾਨੀ ਅਤੇ ਹਮ ਆਪਕੇ ਹੈਂ ਕੌਨ..! ਫਿਲਮਾਂ ਵਿੱਚ ਵੀ ਨਜ਼ਰ ਆਏ।

2008 ਦੇ ਦੌਰਾਨ, ਜੋਸ਼ੀ ਨੇ  ਸਿਟਕਾਮ ਤਾਰਕ ਮਹਿਤਾ ਕਾ ਉਲਟਾ ਚਸ਼ਮਾ ਵਿੱਚ ਜੇਠਾਲਾਲ ਚੰਪਕਲਾਲ ਗੜਾ ਦੀ ਭੂਮਿਕਾ ਨਿਭਾਉਣੀ ਸ਼ੁਰੂ ਕੀਤੀ। 

ਹਿੰਦੀ ਵਿੱਚ ਇਸਦੇ ਹੋਰ ਟੈਲੀ-ਸੀਰੀਅਲਾਂ ਵਿੱਚ ਕਭੀ ਯੇ ਕਭੀ ਵੋ, ਹਮ ਸਬ ਬਾਰਤੀ , ਹਮ ਸਬ ਏਕ ਹੈ, ਸ਼ੁਭ ਮੰਗਲ ਸਾਵਧਾਨ, ਕਯਾ ਬਾਤ ਹੈ,  ਦਾਲ ਮੇਂ ਕਾਲਾ ਅਤੇ ਮੇਰੀ ਬੀਵੀ ਵੰਦਰਫ਼ੁਲ ਹਨ । ਉਹ ਫਿਲਮਾਂ ਧੂੰਡਤੇ ਰਹਿ ਜਾਓਗੇ ਅਤੇ ਆਸ਼ੂਤੋਸ਼ ਗੋਵਾਰੀਕਰ ਦੀ ਵਟਸ ਯੂਅਰ ਰਾਸ਼ੀ ਵਿੱਚ ਦਿਖਾਈ ਦਿੱਤੀ।

 ਹਵਾਲੇ 

ਸ਼੍ਰੇਣੀ:21 ਵੀਂ ਸਦੀ ਦੇ ਭਾਰਤੀ ਪੁਰਸ਼ ਅਦਾਕਾਰ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1968